text: Giardia er ein lítil, einkyknaður sníkur, sum finst í gørnum hjá menniskjum og djórum og kann elva til leyst lív – Tey sløgini, sum eru hjá hundi og kettu, kunnu smitta fólk, tó at tað er heldur sjáldsamt, sigur Heilsufrøðiliga starvsstovan, sum minnir á týdningin av reinføri og at hava umsjón við sínum djórum
text: #000002
text: Seinastu tíðina hava verið óvanliga nógvir tilburðir av giardia hjá hundum og kettum í Føroyum, skrivar Heilsufrøðiliga starvsstovan.
text: #000003
text: Giardia er ein lítil, einkyknaður sníkur, sum finst í gørnum hjá menniskjum og djórum og kann elva til leyst lív. Sníkurin er vanligur í øllum heiminum og er eisini at finna í Føroyum. Har finnast fleiri sløg av giardia, og tey sløgini, sum eru hjá hundi og kettu, kunnu smitta fólk, tó at tað er heldur sjáldsamt.
text: #000004
text: – Fyri at tálma smittu við giardia millum hundar og kettur, vilja vit minna á týdningin av at hava umsjón við sínum djórum, sigur Heilsufrøðiliga starvsstovan.
text: #000005
text: – So vítt gjørligt eigur at verða ansað eftir, at djórini ikki koma at skarni frá øðrum djórum, serliga í økjum, har útiløgukattur er. Harafturat er umráðandi at taka upp og burturbeina skarn eftir hundum og um møguligt, eisini kettum. Um hundurin ella kettan hevur leyst lív í fleiri dagar, verður rátt til at fara til djóralækna við djórinum, soleiðis at tað verður kannað og um neyðugt, sett í viðgerð. Sjúk djór skulu ikki koma í samband við onnur djór.
text: #000006
text: – Ein góður vani er ikki at lata hundar ella onnur djór sleikja andlit og hendur, og altíð at vaska sær um hendurnar eftir samband við djór.
text: #000008